Woensdagoggend: 27 Januarie 2016 - Weather Forecasting for South Africa
Woensdagoggend: 27 Januarie 2016
​Goeie môre almal: Hallo Kenya: A few patches with cloudy conditions this morning (see green) while the rest is mainly high cloud. The green spots do have a small chance for a few showers and an odd thunderstorm this afternoon.
Met die volgende koue front oppad Kaap toe saam met aansienlik swakker bolug toestande oor die binneland kan ek nie meer as ‘n 20% kans en verspreiding gee van storms en of buie later vandag nie en is beperk tot die geel areas op die eerste foto. Die koue front behoort laat middag sy stert deur die Kaap te swaai, dinge bietjie afkoel. ‘n Kuslaag is vroeg oggend deur PE en die wind wikkel baie sterk deur die stad met baie wind!! Ek hoop die vuur by Kaap St Francis is onder beheer, met ‘n sterk wind kan die vuur egter weer opstaan, so ek hoop regtig die ouens wat daar aangejaag het, gaan betaal vir dit wat hulle gedoen het. Die blou strook vanoggend is bewolk met kolle mis maar nie veel meer as dit nie. Die res van die land kan julle self sien is sonnig, en sonnig die tyd van die jaar beteken dit word baie warm in die dag.
Dankie vir Jakaranda FM en almal wat betrokke was met die versameling van water vir Noord-Wes, nou moet daar ook ‘n projek geloods word vir die Vrystaat en daar kan selfs gedink word aan KZN (Dele van!!) Dit gaan ook glad nie waffers in die Oos-Kaap nie, dink ook aan die boere in die streek…
Ek weet van Laerskool Wierdapark wat verlede week vragte water na Senekal gestuur het. So daar is al dele in Vrystaat wat al hulp kry.
Ek het nou 'n weerstasie, lê sowat 10km wes van Brits, maar dit is ongelooflik die verskil in reën vanaf Rustenburg tot Brits.. Ek is bly oor die water wat die mense aanry, daar is mense wat baie swaar kry. Hoe het jou reën gelyk sover die somer?? Groete, Sakkie